Source: http://docplayer.fi/1338431-Autoradioiden-rds-ta-tekniikan-kayton-tehostaminen-tiehallinnon-selvityksia-20-2006.html
Timestamp: 2018-01-22 14:50:20+00:00
Document Index: 1584509

Matched Legal Cases: ['kko ', 'kko ', 'kko ', 'kko ', 'kko ', 'kko ']

Autoradioiden RDS-TA-tekniikan käytön tehostaminen Tiehallinnon selvityksiä 20/ PDF
Autoradioiden RDS-TA-tekniikan käytön tehostaminen Tiehallinnon selvityksiä 20/2006
Download "Autoradioiden RDS-TA-tekniikan käytön tehostaminen Tiehallinnon selvityksiä 20/2006"
1 Risto Öörni, Anna Schirokoff, Virpi Anttila Autoradioiden RDS-TA-tekniikan käytön tehostaminen Tiehallinnon selvityksiä 20/2006
3 Risto Öörni, Anna Schirokoff, Virpi Anttila Autoradioiden RDS-TA-tekniikan käytön tehostaminen Tiehallinnon selvityksiä 20/2006 Tiehallinto Helsinki 2006
4 ISSN ISBN TIEH verkkoversio pdf (www.tiehallinto.fi ISSN ISBN TIEH v Edita Prima Oy Helsinki 2006 Tiehallinto Asiantuntijapalvelut Opastinsilta 12 A PL HELSINKI Puhelin
5 Risto Öörni, Anna Schirokoff, Virpi Anttila: Autoradioiden RDS-TA-tekniikan käytön tehostaminen. Helsinki Tiehallinto, Keskushallinto. Tiehallinnon selvityksiä 20/2006, 37s. + liitt. 3 s. ISSN , ISBN , TIEH , verkkoversio ISBN ISSN TIEH v. Asiasanat: Liikenteen hallintajärjestelmät, radio, liikenteen tiedotus, liikennetiedote, RDS-TA Aiheluokka: 20 TIIVISTELMÄ Liikennetiedottamisen tavoitteena on, että liikennettä koskevat tiedotteet tavoittaisivat mahdollisimman suuren osan tienkäyttäjistä ja matkaa suunnittelevista mahdollisimman nopeasti. Nykyisessä tilanteessa radio on eräs merkittävimmistä välineistä liikenteen tiedotuksessa. Tiedottamalla liikenteen häiriöistä, kuten onnettomuuksista, voidaan edistää liikenteen sujuvuutta ja turvallisuutta. Työn tavoitteeksi asetettiin selvittää, miten autoradioiden RDS-TA-toimintoa voitaisiin hyödyntää aikaisempaa tehokkaammin liikenteen tiedotuksessa. Lyhenne RDS-TA viittaa liikennetiedotteiden välittämiseen RDS-tekniikkaa (radio data system) hyödyntäen. Nykyisessä tilanteessa RDS-TA on Yleisradiolla käytössä Radio Suomen valtakunnallisten lähetysten aikana. Tehtävänä oli kartoittaa tekniset mahdollisuudet ja rajoitteet tavoitetilan saavuttamiseksi RDS-TA:n avulla, kartoittaa radioasemien näkemyksiä RDS-TA:sta ja tavoitetilanteesta, kartoittaa mahdollisia hallinnollisia ja kaupallisia esteitä RDS-TA-tekniikan avulla toteutetulle aikaisempaa laajemmalle liikennetiedottamiselle sekä valmistella suosituksia jatkotoimenpiteiksi. Työssä tunnistettiin eri vaihtoehtoja, joiden mukaisesti radioasemat voivat hyödyntää RDS-TA:ta. Työssä ei tullut esille teknisiä ongelmia, joiden vuoksi RDS-TA ei soveltuisi nykyistä laajemmin Suomessa käytettäväksi. RDStekniikasta on kokemuksia jo useilta vuosilta eikä ole todennäköistä, että RDS poistuisi käytöstä lähiaikoina. RDS-TA:n laajempi käyttö edellyttäisi radioasemien ja kuuntelijoiden tietoisuuden lisäämistä tekniikan tarjoamista mahdollisuuksista ja toimintatapojen selkeyttämistä. RDS-TA:n käyttöönottoa tukisi myös viranomaisten ja radioasemien välinen yhteistyö sekä RDS-TA:n nykyistä käyttöä ja kuuntelutottumuksia koskeva tarkempi selvitystyö.
6 Risto Öörni, Anna Schirokoff, Virpi Anttila: (More efficient use of the RDS-TA function of car radio receivers Helsinki Finnish Road Administration, Central Administration. Finnra reports, 37 p. + app. 3 p. ISSN , ISBN , TIEH ISSN ISBN TIEH v. SUMMARY Traffic information is offered to road users to improve safety and to keep them informed of incidents. Usually, the objective is that traffic announcements reach as many road users as possible as quickly as possible. One of the most important means to distribute traffic announcements is the radio. An announcement in a radio broadcast reaches a significant share of all road users both before and during their trip. The aim of the study was to investigate how the RDS-TA functionality of car radios could be used more efficiently in Finland. The main tasks were to study the technical possibilities and limitations of RDS-TA, to study the radio stations' views on RDS-TA, find potential administrative and commercial obstacles related to the use of RDS-TA in traffic announcements and outline solutions which could help in achieving the objective. The study consisted of a literature study and expert interviews. In addition to printed material, internet searches were made to collect related material. Six Finnish radio stations and a radio communications service provider participated in the expert interviews. Different ways of using RDS-TA by the radio stations were identified in the study. At present, there is no regulation related to the use of TP and TA bits in Finland. For example, some radio stations use the TP bit in the RDS data they broadcast without marking their traffic announcements with the TA bit. The different actors in the field such as radio stations and authorities should reach a common view on the use of the TP and TP bits. Finally, in order to have RDS-TA more widely adopted as a service - both for radio stations to send and for listeners to receive traffic informationc - both actors should be informed about the possibilities.
7 ESIPUHE Liikenteen tiedottamisella edistetään liikenteen turvallisuutta ja sujuvuutta. Tieliikenteen häiriötilanteita koskevien Tiehallinnon liikennetiedotteiden tulee saavuttaa mahdollisimman suuri osa tienkäyttäjistä mahdollisimman nopeasti. Nykyisessä tilanteessa radio on tärkeä viestinnän väline, jolla voidaan tavoittaa suuri osa tienkäyttäjistä. Siksi päätettiin selvittää, miten autoradioiden RDS-TA-toimintoa voitaisiin hyödyntää aikaisempaa tehokkaammin liikenteen tiedotuksessa. Työn rahoittajana toimi Tiehallinto, ja tutkimustyön ohjaamisesta huolehti ohjausryhmä, johon kuuluivat Pentti Haatanen Digita Oy:sta, Jorma Helin Tiehallinnosta, Martin Johansson Tiehallinnosta, Juha Lecklin MTV Mediasta, Sami Luoma Tiehallinnosta, Timo Savola Suomen radioiden liitosta, Armi Vilkman liikenne- ja viestintäministeriöstä, Heikki Vuohelainen Yleisradio Oy:sta ja Risto Öörni VTT:sta. Työn tekivät Risto Öörni, Anna Schirokoff ja Virpi Anttila VTT:n Liikenteen ja logistiikan osaamiskeskuksesta. Raportin laadunvarmistuksesta vastasivat Raine Hautala ja Antti Permala VTT:sta. Selvityksen tekemiseen on saatu Euroopan unionin liikenteen perusrakenteen kehittämiseen tarkoitettua TEN-T (Trans-European Networks- Transport) -rahoitusta. Helsinki, toukokuu 2006 Tiehallinto Asiantuntijapalvelut
8 LYHENTEET JA KÄSITTEET AF Alternate frequency list, ohjelman vaihtoehtoiset taajuudet. Radio käyttää AF-listaa hakiessaan uutta asemaa heikentyneen tilalle. Alueohjelma Radioasema voi lähettää osan vuorokaudesta samaa ohjelmaa eri alueilla ja osan vuorokaudesta eri alueiden erillisiä alueohjelmia. Bitti EON FM Pienin informaation yksikkö, joka voi saada arvon yksi tai nolla Enhanced other networks, muiden radioasemien tietoja. Näiden tietojen perusteella vastaanotin voi tarvittaessa siirtyä kuuntelemaan toista radioasemaa. Frequency modulation, taajuusmodulaatio Hätätiedote Hätätiedote on viranomaisten laatimaa tiedote, joka välitetään radiossa, kun on kyse ihmisten henkeen, terveyteen tai omaisuuteen kohdistuvasta välittömästä vaarasta tai huomattavasta omaisuustai ympäristövahingon välittömästä uhasta. RDS-tekniikassa hätätiedote merkitään PTY-koodilla 31. Liikennetiedote Poikkeuksellisesta liikennehäiriöstä tehty tiedote, voi perustua joko viranomaisilta tai tienkäyttäjiltä saatuihin tietoihin. Lähetin Lähettimellä tarkoitetaan tässä yhteydessä laitetta, jota käytetään radio-ohjelman lähettämiseen ja joka muodostaa vastaanottimien vastaanottaman sähkömagneettisen signaalin PI PS PTY Program identification, radioaseman tunniste. Program service, radioaseman nimi. Program type, ohjelman tyyppi. Esimerkiksi hätätiedote voidaan merkitä lähettämällä PTY-koodia 31. Radioasema Radio-ohjelmien tekemisestä huolehtiva ja niistä toimituksellisen vastuun kantava taho RDS Radio data system. Tekniikka, joka mahdollistaa tiedonsiirron ULAyleisradiolähetteen mukana RDS-kehys RDS-dataa lähetetään RDS-kehyksinä. Yksi RDS-kehys sisältää 104 bittiä, joista 40 käytetään virheenkorjaukseen ja vastaanottimen tahdistukseen. Loput kehyksen 64 bittiä voidaan käyttää halutun informaation välittämiseen.
9 RDS-kooderi RDS-kooderi muodostaa muistissaan olevien ja ohjauskomentoina syötettyjen tietojen perusteella RDS-signaalin, joka yhdistetään radioaseman lähettämään muuhun informaatioon RDS-TMC Radio data system - traffic message channel. RDS-TMC on liikennetiedotuspalvelu, joka välittää ajantasaista tietoa tietöistä, onnettomuuksista, ruuhkista ja kelistä REG RT RDS-tekniikkaa hyödyntävässä vastaanottimessa oleva valinta, jonka avulla voidaan vastaanotin voidaan lukita vastaanottamaan haluttua alueohjelmaa. Radiotext. Mahdollistaa enintään 64 merkin mittaisen tekstin lähettämisen radioasemalta RDS-vastaanottimille. Kotivastaanottimet yleensä esittävät tekstin näytöllään. TA, RDS-TA Traffic announcement. Liikennetiedotteiden välittämiseen suunniteltu toiminto TA-alue Radioasema voi aktivoida TA-toiminnon koko kuuluvuusalueellaan tai vain joidenkin verkkoonsa kuuluvien lähettimien osalta. Maantieteellistä aluetta, jolla radioasema aktivoi TA:n, kutsutaan TAalueeksi. Tietoliikenneoperaattori Tietoliikenneverkkoa tai tietoliikennejärjestelmää ylläpitävä ja sen palveluita käyttäjille tarjoava toimija UECP Universal encoder communications protocol. RDS-koodereiden ohjauskomentojen välittämiseen suunniteltu protokolla ULA Ultralyhyet aallot Vastaanotin Radio-ohjelmien vastaanottamiseen tarkoitettu laite. Tässä yhteydessä vastaanottimella tarkoitetaan RDS-tekniikalla varustettua autoradiota tai muuta RDS-tekniikkaan kuuluvilla liikennetoiminnoilla varustettua radiovastaanotinta. Verkko Joukko lähettimiä, jotka lähettävät samaa radio-ohjelmaa samaan aikaan. Samaan verkkoon kuuluvat lähettimet voivat myös lähettää osan vuorokaudesta erillisiä alueohjelmia
11 Autoradioiden RDS-TA-tekniikan käytön tehostaminen 9 Sisältö 1 JOHDANTO Tausta Työn tavoitteet 12 2 MENETELMÄT Kirjallisuustutkimus Asiantuntijahaastattelut 13 3 LIIKENNETIEDOTTAMISEN NYKYTILA JA SEN KEHITTÄMINEN Liikennetiedottaminen osana radiotoimintaa Radion kautta tapahtuvan liikennetiedottamisen haasteita 17 4 RDS-TA:N TOIMINTAPERIAATE RDS-tekniikan kehitys RDS:n keskeisimmät toiminnot PI PS AF REG PTY RT EON TP TA Radioaseman lähetysketju ja RDS-TA RDS-tekniikan tarjoamat edut liikenteen tiedotuksessa RDS:n ja RDS-TA:n nykyinen käyttö Suomessa RDS-TA:n laajempi käyttö Suomessa 25 5 RDS-TA:N KÄYTTÖMAHDOLLISUUDET LIIKENNETIEDOTTAMISESSA Radioasemien näkemykset RDS-TA:n teknisistä toteutusvaihtoehdoista RDS-TA-toiminnon hyödyt radioasemalle RDS-TA-toiminnon käyttöönoton ongelmia RDS-TA-toiminnon käyttöönoton edistäminen RDS-TA-toiminnon käyttöönoton edellytyksistä Liikennetiedottamisen kehittäminen RDS-TA-toiminnon lisäksi 31 6 JOHTOPÄÄTÖKSET 32 7 SUOSITUKSET JATKOTOIMENPITEIKSI 35
12 10 Autoradioiden RDS-TA-tekniikan käytön tehostaminen 8 VIITTEET 36 9 LIITTEET 37
13 Autoradioiden RDS-TA-tekniikan käytön tehostaminen 11 JOHDANTO 1 JOHDANTO 1.1 Tausta Liikennetiedottamisen tavoitteena on, että liikennettä koskevat tiedotteet tavoittaisivat mahdollisimman suuren osan tienkäyttäjistä ja matkaa suunnittelevista mahdollisimman nopeasti. Tämä edistää osaltaan liikenteen sujuvuutta ja turvallisuutta. Nykyisessä tilanteessa radio on eräs merkittävimmistä välineistä liikenteen tiedotuksessa. Radio tavoittaa suuren joukon sekä tienkäyttäjistä että matkaa suunnittelevista. Konkreettisesti tämä on havaittavissa esimerkiksi radion kuuntelua koskevissa tutkimuksissa, joissa on todettu, että huomattava osa radion kuuntelusta on autossa tapahtuvaa kuuntelua. Vuonna 2005 autokuuntelun osuus kaikesta radion kuunteluun käytetystä ajasta oli 17 prosenttia. Autosta tavoitettu yleisö käytti autossa tapahtuneeseen radion kuunteluun keskimäärin 91 minuuttia keskimääräisenä arkipäivänä. Yleisradion ja kaupallisten radioasemien välillä ei ole merkittäviä eroja kuunteluun käytetyssä ajassa. (Finnpanel Oy 2005). Erityisesti liikenteen häiriötilanteissa tarvitaan mahdollisuus ajantasaiseen tiedottamiseen suurelle joukolle tienkäyttäjiä. Tällä hetkellä analogiset ULAlähetykset ovat ainoa tapa, jolla voidaan tavoittaa suuri osa tienkäyttäjistä matkan aikana. ULA-lähetyksillä tarkoitetaan tässä yhteydessä taajusalueella 87,5 108 MHz tapahtuvia radiolähetyksiä. Digitaalinen radio ei toistaiseksi ole yleistynyt aikaisemmin ennakoidulla tavalla. Tällä hetkellä toiminnassa ei ole verkkoa, joka mahdollistaisi digitaalisen radion kuuntelemisen ULAradion tapaan. Matkapuhelinverkkoon tai mobiiliin internetiin pohjautuvat palvelut taas yleistyvät vähitellen, mutta ovat osin vielä kehitysvaiheessa. Radion etuna on myös päätelaitteen edullinen hinta ja itse palvelun maksuttomuus loppukäyttäjälle. Nämä ovat osaltaan vaikuttaneet siihen, että lähes jokaisessa henkilöautossa on radio, joka usein myydään uuden auton vakiovarusteena. Nykyisten ULA-lähetysten tekniikka on perustoimintojensa osalta kymmeniä vuosia vanhaa (Armstrong 1935), ja sitä koskevia kokemuksia on ehtinyt kertyä runsaasti eri toimijoille. Taajuusmodulaatioon (FM) siirtymisen jälkeen uutta on ollut lähinnä stereoääni sekä RDS (Radio data system). Tähän mennessä RDS:n liikennetiedotusominaisuuden eli RDS-TA:n käyttö on rajoittunut YLE Radio Suomeen sen valtakunnallisen lähetyksen aikana. Tietoliikenne- ja tietojenkäsittelytekniikoissa tapahtuneen kehityksen myötä RDS-tekniikan ja RDS-TA:n toteuttaminen on tullut aikaisempaa edullisemmaksi ja helpommaksi, ja RDS-TA:n laajemmalle käyttöönotolle on näinmuodostunut aikaisempaa paremmat edellytykset. Tavoitetilanteessa radion tai muun viestintävälineen avulla välitettävät liikennetiedotteet tavoittavat mahdollisimman nopeasti mahdollisimman suuren osan tienkäyttäjistä ja matkaa suunnittelevista. Tähän päämäärään voidaan pyrkiä hyödyntämällä RDS-TA:ta osana radion kautta tapahtuvaa liikennetiedottamista.
14 12 Autoradioiden RDS-TA-tekniikan käytön tehostaminen JOHDANTO 1.2 Työn tavoitteet Radion kautta tapahtuvaa liikennetiedottamista pyritään kehittämään radioasemien, Tiehallinnon ja muiden viranomaisten yhteistyönä. Tätä osaltaan tukee RDS-TA-toimintoa koskevan selvityksen tekeminen. Selvitystyötä aloitettaessa määriteltiin tavoitetilanne, jota kohti eri teknisillä ja organisatorisilla ratkaisuilla voidaan pyrkiä. Tavoitetilanteessa RDS-TAtekniikkaa hyödynnetään nykyistä tehokkaammin liikenteen tiedotuksessa. Tämän avulla voidaan pyrkiä kohti tilannetta, jossa liikennettä koskeva tieto saavuttaa mahdollisimman suuren osan tienkäyttäjistä mahdollisimman lyhyessä ajassa. Työn tavoitteeksi asetettiin selvittää, miten autoradioiden RDS-TA-toimintoa voitaisiin hyödyntää aikaisempaa tehokkaammin liikenteen tiedotuksessa. Tehtävänä oli kartoittaa tekniset mahdollisuudet ja rajoitteet tavoitetilan saavuttamiseksi RDS-TA:n avulla, kartoittaa radioasemien näkemyksiä RDS- TA:sta ja tavoitetilanteesta, kartoittaa mahdollisia hallinnollisia ja kaupallisia esteitä RDS-TA-tekniikan avulla toteutetulle aikaisempaa laajemmalle liikennetiedottamiselle sekä valmistella suosituksia jatkotoimenpiteiksi.
15 Autoradioiden RDS-TA-tekniikan käytön tehostaminen 13 MENETELMÄT 2 MENETELMÄT 2.1 Kirjallisuustutkimus Työn aihepiiriin liittyvää aineistoa kerättiin painettuun materiaaliin kohdistuvan kirjallisuustutkimuksen avulla. Pääpaino oli RDS-tekniikkaa koskevassa materiaalissa, kuten standardeissa ja RDS-tekniikkaa käsittelevässä kirjallisuudessa. Painettuun materiaaliin kohdistuvan kirjallisuustutkimuksen lisäksi hyödynnettiin internetissä saatavilla olevaa sähköistä materiaalia, kuten RDS Forumin www-sivuja (RDS Forum 2006). 2.2 Asiantuntijahaastattelut Radioasemien näkemyksiä liikennetiedottamisesta sekä RDS-tekniikan käytöstä kartoitettiin asiantuntijahaastatteluilla. Samalla pyrittiin selvittämään RDS-TA:n käyttöön liittyviä hallinnollisia ja kaupallisia esteitä sekä RDS- TA:n tarjoamia mahdollisuuksia. Haastatellut radioasemat valittiin siten, että ne edustivat erityyppisiä toimintamalleja ja erityyppistä liikennetiedottamista. Asiantuntijahaastatteluihin osallistui yhteensä kuuden eri radioaseman edustajia sekä radiolähetyksiä palvelunaan tarjoavan tietoliikenneoperaattorin edustajia (Taulukko 1). Radioasemien edustajille asiantuntijahaastatteluissa esitetyt kysymykset on listattu erillisessä liitteessä (Liite 1). Asiantuntijahaastatteluiden lisäksi aiheeseen liittyvää keskustelua käytiin myös työn ohjausryhmässä, jossa eri osapuolet toivat esille näkemyksiään. Raportin luvut 3, 5 ja 6 perustuvat haastatteluissa ja ohjausryhmässä käytyihin keskusteluihin sekä näissä keskusteluissa saatuihin tietoihin.
16 14 Autoradioiden RDS-TA-tekniikan käytön tehostaminen MENETELMÄT Taulukko 1 Haastatellut radiot ja tietoliikenneoperaattori. Radioasema Radio City Metro FM Radio Nova Radio Auran Aallot Yle Radio Suomi Digita Yritystyyppi Liikennetiedotus Profiili Muut ketjuun kuuluvat asemat kaupallinen 10 suomen suurinta kaupunkia kaupallinen pääkaupunkiseutu ja ympäryskunnat kaupallinen valtakunnallinen kaupallinen Turun-seutu valtakunnallinen ei erityistä liikenneohjelmaa ajankohtaisia liikenneraportteja useita kertoja tunnissa ruuhkaaikoina, muita liikenteeseen liittyviä ohjelmia juontajat haastavat välittämään tietoa liikenteestä liikenne- ja kelitietoja useita kertoja päivässä tiedotteet RDS-TAtoiminnolla valtakunnallisen lähetyksen aikana, maakunnallisen lähetyksen aikana ilman TA-toimintoa rokkia ja urheilua vuotiaille miehille musiikkia aikuisväestölle klassikoita ja musiikkiuutuuksia, uutisia ja säätietoja aktiivisilla aikuisille musiikkia ja urheilua vuotiaille varsinaissuomalaisille musiikkia, uutisia ja ajankohtaisohjelmia sekä urheilua ja viihdettä aikuisväestölle Uusi KISS, Iskelmä, Radio 957, Radio Sata, Radio Mega, Radio Jyväskylä Classic Radio, Groove FM, Radio Suomi- POP Sävelradio Radio Majakka Ylen maakuntaradiot, YLE Radio 1, YLEX, YLEQ
17 Autoradioiden RDS-TA-tekniikan käytön tehostaminen 15 LIIKENNETIEDOTTAMISEN NYKYTILA JA SEN KEHITTÄMINEN 3 LIIKENNETIEDOTTAMISEN NYKYTILA JA SEN KEHITTÄMINEN 3.1 Liikennetiedottaminen osana radiotoimintaa Liikenne on tärkeä osa monen radioaseman kuulijoiden arkea. Lisäksi radio on yksi suosituimmista medioista, jota käytetään liikenteessä liikuttaessa. Koska liikennetilanteet muuttuvat hyvin nopeassa tahdissa, on päivittäinen, ihmiset laajasti tavoittava ja ajantasaisesti tilanteiden kehittymistä seuraava radio erinomainen väline levittää tietoa liikenteestä ja siinä tapahtuvista erikoistilanteista ja häiriöistä. Radioasemia on sekä julkisessa omistuksessa olevia että yksityisiä, joista suurin osa toimii kaupallisin periaattein. Kaupalliset asemat kuuluvat usein suurempaan, useamman radioaseman yhteistyöketjuun. Radioasemat haluavat usein profiloitua palvelemaan tiettyä kohderyhmää. Kohderyhmän voi määritellä esimerkiksi kuulijan ikä, kuulijan musiikkimieltymys tai asuinpaikka. Liikennetieto ja sen välittäminen on kuitenkin useampaa eri kohderyhmää yhdistävä palvelu, joka auttaa kuuntelijaa hänen arkisissa tietotarpeissaan. Samaan ketjuun kuuluvat asemat ovat usein profiloituneet niin, että ne eivät kilpaile keskenään kuulijakunnasta. Ketjussa on usein yksi asema, joka on muita vahvemmin erikoistunut tiedottamaan liikenteestä. Liikennetiedottamiseen profiloituneet radioasemat ovat hyvin motivoituneita tarjoamaan ajantasaista tietoa kuulijoilleen liikenteellisistä erikoistilanteista liikenteen turvallisuuteen tai sujuvuuteen liittyvistä poikkeustilanteista. Tieto siitä, mitä liikenneverkolla tapahtuu, luo radioaseman imagoa aktiivisena ja asiantuntevana mediana. Tulevaisuudessa hyvä liikennetiedottaminen saattaa olla merkittäväkin kilpailutekijä tietylle kuulijakunnalle profiloituneiden radioasemien kesken. Usein liikennetiedotteet ovat aluekohtaisia, ja tiedotteiden alueellista kohdentamista onkin pyritty parantamaan. Valtakunnallisissa radioissa vain tiettyä rajattua aluetta koskevien tiedotteiden lukeminen ei kuitenkaan haastateltujen mukaan ollut ongelmana, sillä alueellisen tiedon lukeminen korostaa radioaseman uutisoinnin alueellista laajuutta ja tiedonvälityksen kattavuutta koko Suomen alueella sekä muistuttaa myös vähäliikenteisten alueiden kuulijoita siitä, että radioasemalla on liikennetiedottamista ja että liikennehäiriöistä voi ilmoittaa aseman toimitukseen. Lisäksi liikennetiedotteilla saattaa olla uutisarvoa, vaikka tapahtuma ei suoraan vaikuttaisikaan kuulijan arkielämään. Tosin valtakunnallisissa radioissa joudutaan paikallis- ja maakuntaradioita useammin miettimään, keskeytetäänkö ohjelmallinen kokonaisuus sellaisen liikennetiedotteen takia, joka kuitenkin kohdistuu vain melko pieneen osaan radioaseman kuulijoita. Paikallisradioissa alueellinen liikennetiedote on usein tärkeä suurelle osalle sen kuulijoista. Liikennetiedon välittämisen seurauksena aseman kuulijakunta valikoituu, mikä tuo radioasemalle usein myös tiettyä kaupallista etua. Mainosten kohdentaminen on helpompaa, kun kuulijakunnassa on jo valikoituneemmin asiakkaita, joihin mainoksella halutaan vaikuttaa. Samankaltainen mainosten kohdentaminen voidaan tehdä esimerkiksi siten, että liikennetiedotteen tarjoaa liikenteeseen selkeästi liittyvä, kaupallinen toimija, kuten autoliike, va-
18 16 Autoradioiden RDS-TA-tekniikan käytön tehostaminen LIIKENNETIEDOTTAMISEN NYKYTILA JA SEN KEHITTÄMINEN kuutusyhtiö, huoltoasemaketju jne. Tällöin halutulle asiakaskunnalle luodaan imagoa kyseisestä yrityksestä. Tänä päivänä tärkeä osa median profiloitumista on vuorovaikutteisuus eli kuulijoiden aktiivisuus ja mahdollisuus osallistua ohjelman tekoon (nk. osallistava media). Liikennetiedottaminen radiossa on viranomaiselta, kuten Tiehallinnolta, saatavien liikennetiedotteiden välittämisen lisäksi vuorovaikutteista toimintaa kuulijakunnan kanssa. Erityisesti liikennetiedottamiseen profiloituneet radioasemat kehottavat kuulijoitaan soittamaan heille havaintoja liikenteestä. Tällöin kuulijat soittavat ja antavat myös lisätietoa jonkun toisen ilmoittamaan havaintoon. Toisaalta on myös radioasemia, jotka eivät käytä kuulijoidensa tietoja lainkaan hyväkseen, vaan välittävät ainoastaan viranomaisilta saamiaan tietoja. Aktiiviselta kuulijakunnalta radiot saavat liikenteen poikkeustilanteista tietoa usein paljon nopeammin kuin viranomaisilta, mutta tienkäyttäjän tuottama tieto on usein subjektiivista eli yhden tienkäyttäjän henkilökohtainen kokemus tilanteesta tietyllä ajanhetkellä. Toisaalta toimittajat uskovat pystyvänsä arvioimaan soittajien ilmoittamien tietojen luotettavuuden melko hyvin kokemukseensa perustuen. Usein kuuntelijoiden soittama tieto on myös osittain puutteellista. Esimerkiksi tieto siitä, miksi liikenne on ruuhkautunutta, saatetaan saada selville vasta useamman kuuntelijasoiton jälkeen. Viranomaisen tuottamaa tietoa pidetäänkin tärkeänä, sillä nämä tiedot ovat varmennettuja ja liikenteelliset vaikutukset tuntevien asiantuntijoiden arvioimia. Lisäksi viranomaisen internetissä tarjoama tieto liikennetilanteesta ja sen mahdollisista häiriöistä on tärkeä tiedonlähde liikenteestä aktiivisesti tiedottaville radioasemille. Osa radioasemista on tehnyt myös sopimuksia viranomaisten kanssa (liikkuva poliisi, hätäkeskus) saadakseen tietoa häiriötilanteista mahdollisimman nopeasti. Liikennettä koskeva tiedottaminen voi tapahtua myös hätätiedotteen tai viranomaistiedotteen muodossa. Hätätiedote on viranomaisen antama tiedote, joka luetaan radiossa viipymättä. Hätätiedote voidaan antaa tilanteessa, jossa on olemassa ihmisten henkeen terveyteen tai omaisuuteen kohdistuva välitön vaara. Nykyisessä tilanteessa hätätiedotteina ei lähetetä vain tieliikennettä koskevia tiedotteita. Muu viranomaistiedote voidaan lähettää tilanteessa, jossa vaara ei ole välitön. Muu viranomaistiedote ei yleensä keskeytä radio-ohjelmaa, vaan tiedote luetaan muun ohjelman lomassa. Tiehallinnon liikennekeskuksella ei nykyisessä tilanteessa ole oikeutta lähettää viranomais- tai hätätiedotteita.
19 Autoradioiden RDS-TA-tekniikan käytön tehostaminen 17 LIIKENNETIEDOTTAMISEN NYKYTILA JA SEN KEHITTÄMINEN 3.2 Radion kautta tapahtuvan liikennetiedottamisen haasteita Suurin hyöty liikennetiedottamisesta saadaan, kun tieto häiriöstä välitetään tielläliikkujille mahdollisimman nopeasti tapahtuman havaitsemishetkestä. Lisäksi tieto tilanteen muuttumisesta on erittäin tärkeä. Jatkossa tulisi entisestään kehittää liikennetiedottamisen ajankohtaisuutta ja nopeutta. Kun viranomainen päivittää liikennetiedotteen riittävän tiheästi, radiotoimittajalla on jatkuva tieto siitä, onko tiedote vielä ajankohtainen ja pitävätkö edellisessä tiedotteessa kerrotut asiat vielä paikkansa. Tielläliikkujan kannalta olisi tärkeää, että tiedotteessa arvioitaisiin tilanteen kestoa edes karkealla tasolla. Liikenteen seurantaa tulisi kehittää myös suurten kaupunkialueiden sisäisillä väylillä. Näin kaupunkialueilla toimivat, liikennetiedottamiseen erikoistuneet radioasemat voisivat välittää liikennetietoa myös kaupunkien keskustaalueiden liikenteen sujuvuudesta. Tällä hetkellä näiden väylien liikennetiedotus perustuu lähinnä kuulijoiden havaintoihin ja soittoihin. Useilla radioasemilla pitkien, etukäteen taltioitujen, ohjelmien osuus liikenteellisesti merkittävänä aikana (aamu- ja iltaruuhkat, viikonloppuruuhkat) on vähentynyt. Tämä mahdollistaa nopean tiedottamisen, jos tarvetta on. Taltioitukin ohjelma voidaan tarvittaessa keskeyttää merkittävän liikennetiedotteen vuoksi. Ajantasaisen, kuulijaa aina palvelevan liikennetiedottamisen ongelmana on kuitenkin vuorokauden aika, jolloin radiotoimituksessa ei ole miehitystä, eikä liikennetiedotteiden välittäminen ole siten mahdollista (soittolistat, taltioitu ohjelma jne.). Usein radiotoimittajan työ on hyvin intensiivistä. Tämän vuoksi uuden, ennalta suunnittelemattoman sisällön, kuten liikennetiedotteiden, tulee olla hyvin valmiiksi tuotettua, jotta toimittaja pystyy lisäämään sen reaaliajassa lähetykseen. Toimittajalla ei välttämättä ole aikaa hankkia tarpeellisia lisätietoja esimerkiksi poikkeustilanteen sijaintialueesta ja liikenneväylistä, joille vaikutukset todennäköisesti kohdentuvat. Liikennetiedotteen tulisi myös olla kuulijalle ymmärrettävässä muodossa ilman toimittajan erillistä tekstimuokkausta. Etenkin tienumerot ovat usein kuulijoille tuntemattomia. Liikennetiedotteet poikkeuksellisista keliolosuhteista, jotka kohdistuvat tietylle tielle, saatetaan ymmärtää joskus väärin. Kuulijalle, joka liikkuu viereisellä tiellä, saattaa syntyä mielikuva, että todella liukasta on vain tiellä tai tiejaksolla, josta varoitus on annettu. Jatkossa olisikin hyvä kehittää huonoon keliin liittyvää, alueellista liikennetiedottamista siten, että ennen tiedotteen antamista tarkistettaisiin tilanne muulla tieverkolla ja lisättäisiin tiedotteeseen kaikki ne tiet tai alueet, joilla erityistä liukkautta esiintyy.
20 18 Autoradioiden RDS-TA-tekniikan käytön tehostaminen RDS-TA:N TOIMINTAPERIAATE 4 RDS-TA:N TOIMINTAPERIAATE 4.1 RDS-tekniikan kehitys RDS on tekniikka, joka mahdollistaa yksisuuntaisen tiedonsiirron tavallisen ULA-yleisradiolähetteen mukana. Lyhenne RDS viittaa sanoihin Radio Data System. RDS:n kehitystyö aloitettiin jo 1970-luvulla eurooppalaisten yleisradioyhtiöiden yhteistyönä. RDS on kansainvälisesti standardisoitu (EN 50067:1998; RDS Forum 1999) ja käytössä Euroopassa, Yhdysvalloissa sekä monissa muissa maissa. Taustalla oli Boschin Saksassa 1974 julkistama ARI (Autofahrer rundfunk information), jota käytettiin ilmaisemaan, lähettääkö käyttäjän kuuntelema asema liikenneohjelmaa ja onko asemalla parhaillaan menossa liikennetiedote. Eurooppalaisten yleisradioyhtiöiden järjestö EBU (European Broadcasting Union) julkaisi ensimmäisen RDS-tekniikkaa koskevan standardin vuonna Tämän jälkeen RDS-tekniikkaa on kehitetty lisäämällä siihen uusia toimintoja. Vuonna 1990 CENELEC julkaisi ensimmäisen version standardista EN 50067, joka nykyisin määrittelee RDS:n ominaisuudet. Standardissa määriteltiin RDS:n tarjoamat palvelut sekä tapa, jolla tieto lähetetään ja vastaanotetaan. Standardin nykyisin voimassa oleva versio on vuodelta 1998, jolloin siihen lisättiin muun muassa liikennetietoa välittävää RDS-TMCpalvelua koskeva osio. RDS-tekniikkaan nykyisin kuuluva EON-toiminto kehitettiin 1989 Isossa- Britanniassa, ja ensimmäiset EON-toiminnolla varustetut vastaanottimet esiteltiin RDS:n standardien osaksi EON-toiminto tuli vasta 1990-luvulla, vaikka vastaanottimien yleistyminen alkoi jo aikaisemmin. Tästä syystä kaikki nykyisin käytössä olevat RDS-vastaanottimet eivät sisällä EON-toimintoa. Aikaisemmin monet radioasemat käyttivät analogiseen tekniikkaan perustuvia yhteyksiä audiosignaalin välittämiseen studiosta lähettimelle. Tämän kaltainen järjestely ei mahdollistanut esimerkiksi TA:n käyttöön liittyvien ohjauskomentojen välittämistä studiosta lähettimen yhteydessä sijaitsevalle RDSkooderille. Myöskään RDS-koodereiden kauko-ohjauksessa hyödynnettäviä tiedonsiirtoprotokollia tai rajapintoja koskevia standardeja ei aluksi ollut olemassa. Näistä syistä monet radioasemat tyytyivät lähettämään RDS-datana staattista, muuttumattomana pysyvää tietoa, kuten aseman nimeä (PS, programme service name) sekä tietoa saman ohjelman tarjoavista vaihtoehtoisista taajuuksista (AF, alternative frequency list). Nykyisin radioasemien studioiden ja lähettimien väliset yhteydet ovat entistä useammin digitaalisella tekniikalla toteutettuja. Digitaalinen tekniikka tekee aikaisempaa helpommaksi välittää saman tietoliikenneyhteyden kautta sekä RDS-kooderille menevät ohjauskomennot että lähettimelle audiosignaalina syötettävän radio-ohjelman. RDS-koodereiden ohjaamiseen on määritelty UECP-protokolla (SPB 490:2003), jota monet RDS-kooderit tukevat.
21 Autoradioiden RDS-TA-tekniikan käytön tehostaminen 19 RDS-TA:N TOIMINTAPERIAATE 4.2 RDS:n keskeisimmät toiminnot PI Ohjelmaa lähettävät radioasemat yksilöidään RDS-tekniikassa PI-koodien avulla. Kirjaimet PI viittaavat sanoihin program identification. PI-koodi ilmaistaan neljän heksadesimaalijärjestelmän mukaisesti esitetyn numeron muodossa. Yhden heksadesimaalijärjestelmään kuuluvan numeron esittämiseen binäärilukuna tarvitaan neljä bittiä. Näin ollen PI-koodi esitetään yhteensä 16 bitin avulla. PI-koodin ensimmäistä numeroa käytetään maatunnuksena, joka Suomen tapauksessa on 6. PI-koodin toinen luku on aluepeittokoodi, jonka avulla voidaan ilmaista ohjelman alueellinen kattavuus. PI-koodin kolmas ja neljäs luku muodostavat verkkonumeron, jonka avulla voidaan yksilöidä samalla alueella eri ohjelmia lähettävät asemat. PI-koodin rakennetta havainnollistaa alla oleva kuva Maakoodi Aluepeittokoodi Verkkonumero Kuva 1 PI-koodin rakenne. Kaikissa radioaseman lähettämissä RDS-kehyksissä on mukana kehyksen lähettäneen aseman PI-koodi. PI-koodien koordinointi on hoidettava siten, että kaksi eri ohjelmaa lähettävää asemaa eivät lähetä samaa PI-koodia samalla alueella. Monet radioasemat lähettävät osan vuorokaudesta alueellista ohjelmaa, mutta lähettävät samaa valtakunnallista ohjelmaa suuren osan vuorokaudesta. Näin toimii esimerkiksi YLE Radio Suomi. Tällöin saman verkon eri alueohjelmat osoitetaan eri PI-koodeilla silloin, kun alueellinen ohjelma on käynnissä. Käytännössä tämä tapahtuu siten, että eri alueohjelmien PIkoodit eroavat toisistaan vain aluepeittokoodien osalta verkkonumeron ja maatunnuksen ollessa kaikilla alueohjelmilla samat. Valtakunnallisen ohjelman aikana kaikki verkkoon kuuluvat asemat lähettävät samaa PI-koodia PS Kuunnellun aseman selväkielinen nimi ilmaistaan RDS-tekniikassa PStoiminnon avulla. Kirjaimet PS viittaavat sanoihin programme service name. RDS-toiminnolla varustettu vastaanotin yleensä esittää näytöllään käyttäjän kuunteleman aseman PS-nimen. Aseman PS-nimi voi olla enintään kahdeksan merkkiä pitkä.
TI EHALLI NIO. Risto Öörni, Anna Schirokoff, Virpi Anttila. Autoradioiden RDS -TA-tekniikan käytön tehostaminen 1K/MG
TI EHALLI NIO Risto Öörni, Anna Schirokoff, Virpi Anttila Autoradioiden RDS -TA-tekniikan käytön tehostaminen 1K/MG Risto Öörni, Anna Schirokoff, Virpi Anttila Autoradioiden RDS -TA-tekniikan käytön tehostaminen
Pirkko Kanerva Tieinfo Keski-Suomen tiepliri / L / ',/i TIEH!LL!::TO Kirjasto OtriEbi /lc Pirkko Kanerva Tieinfo Keski-Suomen tiepiiri Tiehallinto Keski-Suomen tiepiiri Liikenteen palvelut Jyväskylä 2004
VAPEPA:N 164 MHZ:N PEPA-VHF
VAPEPA:N 164 MHZ:N PEPA-VHF Vak Timo Ärlig, oh3fn 1.8.2006 Ver 3.1 Vanha pelastustoimen (Peto-) radiokalusto Valtakunnallisia yhteiskanavia kolme: K1, K2 ja K5 K1: Valtakunnallinen yhteiskanava 164,100/159,500
Sisältö. LIIKENNEVIRASTO Ohje 2 (8) 17.3.2016 LIVI/1686/07.01.00/2016 1 MÄÄRITELMIÄ... 3 2 SOVELTAMISALA... 4
LIIKENNEVIRASTO Ohje 2 (8) Sisältö 1 MÄÄRITELMIÄ... 3 2 SOVELTAMISALA... 4 3 VIESTIN ANTAMINEN... 4 3.2 Viestinnässä käytettävät nimet ja tunnukset... 5 3.3 Lähtölupien antaminen/vastaanottaminen tekstiviesteinä...
ENGLISH DEUTSCH FRANÇAIS ITALIANO NEDERLANDS SVENSKA ESPAÑOL PORTUGUÊS ACR 3251. Käyttöohje
Käyttöohje ACR 3251 1 PORTUGUÊS ESPAÑOL SVENSKA NEDERLANDS ITALIANO FRANÇAIS ENGLISH DEUTSCH Sisällysluettelo Tiivistetyt ohjeet... 4 Tärkeitä ohjeita... 6 Mitä on ehdottomasti luettava... 6 Liikenneturvallisuus...